Minister kondig begroting aan | Netwerk24
Minister kondig begroting aan
Deur Trish Goosen 04 Desember 2018 06:01
Die Wes-Kaapse minister van finansies, dr. Ivan Meyer, het Saldanha onlangs besoek waar hy hierdie aankondiging by 'n vergadering in die veeldoelige sentrum in White City, Saldanha gemaak het.
Meyer het die bestuurders en leiers van die vyf munisipaliteite, wat deel van die groter Weskusdistrik-munisipaliteit uitmaak, toegespreek.
Swartland: R869,4 miljoen;
Bergrivier: R356,5 miljoen;
Saldanhabaai: R848,4 miljoen;
'n Verdere R598,2 miljoen sal vir ander projekte in die distrik gebruik word.
Volgens Meyer is 'n aansienlike be­drag van R2,5 miljard aan die Weskus-distrik vir provinsiale infrastruktuur toegeken. Altesaam R1,1 miljard sal aangewend word vir die opknapping en verbetering van paaie binne die gebied.
Voorbeelde van plaaslike infrastruk­tuur-projekte met betrekking tot onderwys is Redelinghuys Primêr waarvoor R18 miljoen begroot word en Middelpos Primêr in Saldanha waarvoor R53 miljoen toegeken is.
Meyer het aan die verteenwoordigers van die onderskeie munisipaliteite gesê opknapping van die nuwe infrastruktuur mag nie versuim word nie. Hy sê 'n billike deel van die begroting rakende die infrastruktuur moet aan opknappingswerk toegeken word.